
	MANYLEB ASESU LEFEL 6 


	Enw’r myfyriwr:
	
	Rhif Adnabod y myfyriwr:
	1600264

	Rhaglen:
	BA Addysg Gynradd gyda SAC

	Modwl:
	Yr Iaith ar Daith 3

	Cod y modwl:
	ECAD6006C
	Cyfraniad at Asesiad Cyffredinol y Modwl  (%):
	60%

	Darlithydd:
	
	Gwiriwr Mewnol:
	

	Teitl yr Aseiniad:
	Cyflwynwch gyfres o dasgau portffolio ac adfyfyriad proffesiynol ar y cynnydd a wneir mewn datblygiad iaith bersonol ar gyfer llafaredd, darllen ac ysgrifennu.
	Nifer o eiriau (neu’r cyfwerth): 
	Cyfwerth – 60%

	Dyddiad cyflwyno:
	31ain o Fai, 2019, 23.59
	Dyddiad dychwelyd marciau dros dro ac adborth ysgrifenedig: 
	1af o Orffennaf, 2019

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   





Tasg 1

Cyflwynwyd tasg i ddysgwyr blwyddyn 4 gyda nod y wers yn canolbwyntio ar ddatblygu iaith ac ysgrifennu disgrifiadol. Gwelir mwy o fanylion yn y cynllun gwers gyflawn yn atodiad 1. Thema’r dosbarth ar gyfer y tymor oedd ‘I fyny’n fry’ felly, dewiswyd i ganolbwyntio ar y llyfr ‘y Dylluan oedd yn ofni’r tywyllwch’. Wrth addysgu’r dysgwyr, sylweddolais fod angen datblygu’r sgil yma yn eu hysgrifennu oherwydd cyn y Pasg, roedd angen iddynt i ysgrifennu cerdd acrostig a dyddiadur a gwelwyd y dasg yma yn anodd, yn enwedig wrth fedru disgrifio pethau mewn dyfnder. O ganlyniad, cynlluniwyd nifer o weithgareddau yn dilyn hyn, yn edrych ar nodweddion iaith megis cyffelybiaeth, trosiad a.y.b. yn y Saesneg a’r Gymraeg; fe ddaeth y dysgwyr yn fwy cyfarwydd â’r derminoleg a’u hystyr a ddatblygwyd hyder wrth ddefnyddio’r rhain ar lafar ac yn ysgrifenedig.
Wrth ddarllen y llyfr ar y cyd â’r dosbarth, rhwng yr athrawes dosbarth a finnau, daeth y dysgwyr i adnabod rhai nodweddion iaith ar lafar. Braf oedd gweld eu hymateb i adnabod y rhain a’u hyder wrth godi llaw a dweud pa nodwedd iaith oedd yn cael eu defnyddio heb fy mod wedi gofyn.
Penderfynais ar y math yma o wers gan fod y sgil yn cwmpasu nifer o ffurfiau ysgrifennu ac yn datblygu eu terminoleg, meddylfryd creadigol ac iaith lafar. Nodir dylai dysgwyr cael cyfleoedd i ddefnyddio “nodweddion ac amrediad parhaus o destunau di-dor yn greadigol” ac i “ddewis a defnyddio ystod eang o eirfa anturus a dychmygus” yn eu hysgrifennu (Adran Addysg a Sgiliau, 2015, tud.10-11). Glynwyd y wers yma yn gryf at y ddau sgil yma a gwelwyd datblygiad clir yn ysgrifennu’r dysgwyr ac ysgrifennwyd brawddegau llawn dychymyg a geirfa yn berthnasol i’r testun.
Roedd y wers yn cynnwys 3 gweithgaredd oedd yn cylchdroi dros 2 gwers. Bwriad y wers oedd bod y dysgwyr yn cael cyfle i ysgrifennu brawddegau ymestynnol wrth ddisgrifio lleoliad, cymeriad a gwrthrych o’r llyfr ‘Y Dylluan oedd yn ofni’r tywyllwch’. O ganlyniad i’r gwersi yma, gwelir cynnydd sylweddol yn eu dychymyg wrth fynd ati i ysgrifennu cerdd sonned yn Saesneg ac yn Gymraeg ynghyd â chynllunio banc geirfa i’w chynorthwyo o flaen llaw. 






Tasg 2

Mae’r recordiad yn un llais o’r cyflwyniad yn unig oherwydd nid oedd yn bosib i recordio’r dysgwyr yn gwneud y gweithgareddau. Er hyn, gwelir tystiolaeth o’r gwaith gorffenedig yn atodiadau dau, tri a phedwar. 
https://youtu.be/11RITLkf-4k 

Tasg 3

Yn syth ar ddechrau’r recordiad, defnyddiais y gair ‘ok’ i gychwyn y wers Roedd hyn yn syth yn modelu iaith wael i’r disgyblion oherwydd mai iaith dafodieithol a Saesneg yw’r gair. Cydnabyddir Estyn (2013) yr angen am fodelu o safon dda, yn enwedig i’r rhai o gefndiroedd di-gymraeg fel eu bod yn datblygu iaith yn drawsgwricwlaidd, naturiol a chyfoethog. Er hyn, mae’n glir fy mod yn medru treiglo ar ôl yr arddodiaid a theimlaf fod y sgil yma wedi datblygu yn gyson yn ystod fy mhrofiad addysgu proffesiynol yma. Er, and yw’n bosib adnabod hyn yn glip sydd 8 munud o hyd, mae fy iaith bersonol wedi gwella’n sylweddol wrth ymarfer a medru modelu’r iaith mor hyderus a chywir ag sy’n bosib a theimlaf yn gryf bod treigladau ac ati ar lafar wedi datblygu’n fwy naturiol wrth i mi drafod ar lafar gyda’r disgyblion ac aelodau o staff. Mae’n bwysig felly fy mod yn cadw ati i ymarfer Cymraeg ‘cywir’ fel petai ac osgoi gor-ddefnyddio tafodiaith er mwyn sicrhau bod fy iaith bersonol y gorau ag y gellir fod. Gellir nodi hefyd fy mod yn cywiro fy hun ar lafar o flaen y disgyblion e.e. Pa llyfr - Pa lyfr, a gwelir hyn fel esiampl dda o fodelu iaith fel bod y dysgwyr yn ymwybodol and yw Cymraeg pawb yn berffaith gan gynnwys athrawon ond, mae’r gallu i gywiro fy hun o’u blaenau yn sicrhau gwelliant a datblygiad yn iaith fy hun a’r disgyblion.
Yn ogystal â hyn, nid oeddwn wedi treiglo yn dilyn ‘iaith’ h.y. dwedais iaith disgrifiadol yn hytrach nag iaith ddisgrifiadol a ‘o bwrdd’ yn lle ‘o fwrdd’. Heb os nac oni bai, mae angen i mi ddatblygu fwy o hyder gan ddefnyddio’r iaith Gymraeg yn aml ond, sylwaf fod fy iaith fel datblygu yn sylweddol ers ar brofiad addysgu a dyma’r flwyddyn gyntaf i mi heb dderbyn targed o fy nhiwtor er mwyn gwirio treigladau ar lafar.
Hefyd, defnyddia un o’r dysgwyr y gair ‘lando’ yn hytrach na glanio ond, ni lwyddais i gywiro hyn felly, nid yw hyn yn arfer dda o fodelu iaith gan fod y disgyblion eraill yn clywed hyn ac yn mabwysiadu’r eirfa debyg. Mae iaith dafodieithol iawn yn y dosbarth ac er, mae’n bwysig bod y dysgwyr yn adnabod bod pobl yn siarad yn wahanol i’r ffordd maent yn ysgrifennu, nid yw’n arfer dda i orbwysleisio’i ddefnydd fel ei fod yn cael effaith ar eu gwaith ysgrifenedig. Ym mhellach oll, gellir clywed camdreiglad wrth ddweud ‘y ddwy tudalen’ yn hytrach na ‘ddwy dudalen’. Nodir y pwysigrwydd o baratoi pobl ifanc wrth iddynt “gadael y system addysg yn barod i ddefnyddio’r iaith ym mhob cyd-destun ac yn falch o gael gwneud hynny” (Llywodraeth Cymru, 2017, tud.2). Gyda goblygiadau’r Cwricwlwm newydd i Gymru, mae addysg ddwyieithog yn bwysig iawn a chyfeirir yn gyson at baratoi dysgwyr i gyfrannu’n effeithiol i gymdeithas ac yn annibynnol. Heb unrhyw amheuaeth felly, mae modelu yn ganolog i’r broses yma a chydnabyddir hyn gan Lywodraeth Cymru (2012) yn enwedig gan ystyried y ffaith gellir ail iaith Cymraeg cael ei ddileu; bydd yr angen am iaith safonol o athrawon yn fwy byth (Wightwick, 2019).

Er and yw’n bosib adnabod hyn o’r recordiad, roedd rhaid i mi wneud ymchwil cyn y wers i sicrhau bod fy ngwybodaeth pwnc yn addas ar gyfer y dosbarth. Hynny yw, teimlaf nad yw fy ngeirfa yn eang iawn, yn enwedig o ran ansoddeiriau ac roedd rhaid sicrhau fy mod ar flaen y gad er mwyn pontio’r dysgu a modelu iaith safonol. Teimlaf fod hyn oherwydd y ffaith nad oeddwn i’n hoff iawn o ddarllen pan oeddwn yn blentyn felly, o ganlyniad mae fy iaith a geirfa bersonol yn gyfyngedig iawn. Felly, i wella, byddai darllen mwy yn sicr o fudd i mi wrth ddatblygu geirfa ac iaith fwy cyfoethog. Awgrymaf felly fy mod yn medru darllen llyfrau mwy syml yn gyntaf megis tân ar y comin gan T. Llew Jones ac yna symud ymlaen a herio fy hun yn gyson. Mae’n bwysig hefyd fy mod yn sicrhau ymchwilio i unrhyw eirfa anghyfarwydd a’u nodi ar ‘post its’ er mwyn i’w chofio. Gellir hefyd prynu’r llyfr ansoddeiriau gan D. Geraint Lewis er mwyn herio fy hun ymhellach eto ac adnabod ystod o eirfa newydd ac anghyfarwydd ar gyfer testunau di-dor. Trafodir pa mor bwysig yw gwybodaeth pwnc athrawon (Llywodraeth Cymru, 2017) a’r gallu i sgaffaldio, yn enwedig wrth ddarparu matiau geirfa i ddysgwyr (Scholastic, anhybys). Pwysleisir bod addysg effeithiol Cymraeg yn darparu targedau uchelgeisiol (JRC7, 2018) i ddysgwyr ac wrth ddarparu matiau geirfa (atodiad 5) gwahaniaethol ble ceir dysgwyr cyfle i ddewis lefel yr her, fe ddatblygir yn fwy annibynnol a sicrhau bod gan ddysgwyr disgwyliadau uchel o’u hun. Gwnaeth y wers o dan sylw sicrhau bod y dysgwyr yn cael cyfle i ddatblygu yn annibynnol ac uchelgeisiol gan “addasu’r hyn y maent yn ei ysgrifennu yn ôl y diben a’r darllenydd, gan ddewis geiriau’n addas, e.e. iaith ddisgrifiadol ac iaith berswadiol” (Llywodraeth Cymru, 2015).

[bookmark: cysill]Wrth gynllunio’r wers yma, a gwersi yn gyffredinol, rwy’n sicrhau bod yr iaith yn safonol trwy wirio’r cynlluniau â Cysill a’u gwirio gyda fy mentor dosbarth hefyd. Er, gwelaf hyn fel peth da i sicrhau bod yr iaith yn fy ffeil profiad addysgu yn gywir, mae angen i mi nawr fynd ati i fedru gwirio iaith â Cysill ac yn annibynnol fel nad wyf yn dibynnu ar eraill ac yn herio fy hun i wella. Rwyf yn hyderus wrth wirio fy iaith o ran treigliadau yn dilyn arddodiaid ond rhaid i mi fod yn ofalus wrth ddefnyddio’r rhain ar lafar. I ddatblygu ymhellach eto, mae angen i mi edrych ar eiriau benywaidd a gwrywaidd a ph’un nai os achosir treigladau neu beidio. Gwelaf yr elfen hon yn anodd ond, rhaid i mi ddod i’r arfer o ddefnyddio geiriadur i adnabod geirfa fenywaidd a gwrywaidd ac yna defnyddio’r ap treigladau i gynorthwyo â threigladau yn fy ngwaith ac ar lafar.

Atodiad 1

	1B

	Cynllun Sesiwn – Cyfnod Allweddol 2

	Enw’r hyfforddai: 
	                          Nia Bevan
	Cyfeirnod Sesiwn:
	02/03/19

	Targed(au) personol o ran SAC:
	S3.1/2 - Ailymweld â’r meini prawf yn ystod ac ar ddiwedd y wers fel bod y disgyblion yn ymwybodol o’i disgwyliadau trwy gydol y wers.

	Grŵp blwyddyn: 
	4
	Nifer y dysgwyr: 
	29
	ADY(ALN): 
	-

	Oedolion ychwanegol: 
	Miss SE

	Nod(au) dysgu: 
I ddatblygu ysgrifennu ac iaith ddisgrifiadol
	Meini prawf llwyddiant:
· Defnyddio ansoddeiriau i ddisgrifio
· Defnyddio’r synhwyrau er mwyn disgrifio sefyllfa
· Defnyddio geirfa berthnasol i’r testun
· Ehangu brawddegau
· Ychwanegu nodweddion iaith i frawddegau

	Cysylltiadau â dysgu blaenorol: 
Disgyblion eisoes wedi datblygu eu dealltwriaeth o nodweddion iaith h.y. personoli, cyffelybiaeth a.y.b.

	Ymdriniaeth o’r cwricwlwm (ystod, sgiliau)
Llinyn - Llafar
Agwedd - Siarad
mynegi materion a syniadau yn glir, gan ddefnyddio geirfa ac enghreifftiau arbenigol
treiglo'n gywir ar ôl arddodiaid a rhagenwau, gan ddod yn ymwybodol o hynny mae pob llythyr yn dilyn y drefn arferol, e.e. y llinell
Agwedd - Gwrando
cyfrannu'n bwrpasol at drafodaethau grŵp er mwyn cyflawni canlyniadau y cytunwyd arnynt
Llinyn - Ysgrifennu
Agwedd - Ystyr, dibenion, darllenwyr
defnyddio nodweddion ac amrediad parhaus o destunau di-dor yn greadigol yn eu hysgrifennu, gan addasu eu harddull i gynnwys y darllenydd, gan ddefnyddio dychymyg lle bo'n briodol
myfyrio, golygu ac ailddrafftio i wella eu hysgrifennu
Agwedd - Iaith
dewis a defnyddio ystod eang o eirfa anturus a dychmygus yn fanwl gywir
Agwedd -  Gramadeg, atalnodi, sillafu, llawysgrifen
cynhyrchu llawysgrifen rugl a darllenadwy

	Llythrennedd( FfLlRh)
ystyried, golygu ac ailddrafftio i wella’u gwaith ysgrifennu.
defnyddio geirfa amrywiol a phriodol, gan gynnwys geiriau ac ymadroddion pwnc penodol.
defnyddio iaith sy’n briodol ar gyfer ysgrifennu, gan gynnwys Cymraeg safonol
defnyddio strwythurau brawddeg amrywiol er mwyn pwysleisio a chreu effaith
	Rhifedd(FfLlRh)
adnabod y camau a’r wybodaeth briodol sydd eu hangen er mwyn cwblhau’r dasg neu gyrraedd datrysiad

	FfCD
-
	Meddwl
Cynllunio - ysgogi sgiliau, gwybodaeth a dealltwriaeth flaenorol
Myfyrio - Gwerthuso eu dysgu a’u meddwl eu hunain
	ADCDF
-
	YCC
Defnyddio’r iaith Gymraeg gan roi cyfle i bawb i’w dysgu a’i defnyddio

	Geirfa Allweddol(Cymraeg/Saesneg):
· Ansoddeiriau
· Disgrifio
· Synhwyrau
· Nodweddion iaith

	Amser

	Gweithgareddau, trefnu a rheoli’r sesiwn
	Cwestiynau  allweddol / Asesu ar gyfer dysgu

	10 munud
	Cyflwyniad
	

	
	
Ar gyfer y cyflwyniad, byddaf eisoes wedi creu ‘morfo’ sy’n darllen rhan o’r stori ‘y dylluan oedd yn ofni’r tywyllwch’ er mwyn creu bachyn i’r wers. Ar ôl hyn, trafodir â’r disgyblion beth oedd yn ddisgrifiadol am y darn gan obeithio bydd y disgyblion yn adnabod rhai ansoddeiriau.

Ar ôl hynny, bydd brawddeg weladwy ar y bwrdd gwyn. Disgwylir i’r disgyblion felly i’w wella gan ychwanegu iaith ddisgrifiadol h.y. ansoddeiriau. Yna, byddaf yn gwestiynau pob grŵp o ran beth maent wedi ychwanegu.

Wedyn, aiff ymlaen i gyflwyno’r tasgau ar gyfer y wers. (gwelir prif weithgareddau).

Yna, pennir meini prawf llwyddiant â’r disgyblion, wrth iddynt ychwanegu ‘post its’ i’r daflen wedi’i lamineiddio ar eu bwrdd, bydd y disgyblion yn pennu’r meini prawf ar gyfer y dasg sy’n berthnasol i’w bwrdd hwy. 










	

	
	
	· Sut gallwn ni gwella’r frawddeg hon ?
· Pa eiriau rydyn ni’n eu defnyddio er mwyn disgrifio ?
· Beth arall gallwn ni ddefnyddio er mwyn disgrifio? - synhwyrau
· Beth sy’n bwysig i ni gofio er mwyn llwyddo yn y dasg yma?

	
	
	

	
	
	

	
	
	

	
	
	

	
	
	

	
	
	

	
	
	




	45 munud
	Prif weithgareddau
	

	
	
Ar gyfer y prif weithgareddau, bydd y disgyblion yn cael eu gwahanu i dri grŵp o 5.

· Grŵp 1 - lleoliad (Coedwig/Cae mawr â choed)
· Grŵp 2 - cymeriad (Plop)
· Grŵp 3 - gwrthrych (Deilen)
Tasg y disgyblion fydd i ddefnyddio’r banc o eirfa wahaniaethol ar eu byrddau ynghyd â’r geiriadur, er mwyn creu brawddegau sy’n disgrifio’r lleoliad, cymeriad neu wrthrych. 
Bydd hawl i’r disgyblion i ddewis o’r banc eirfa eu hun, er eu bod wedi gwahaniaethu, bydd hawl ganddynt i ddewis eu lefel o her sy’n cyd-fynd a goblygiadau Dyfodol Llwyddiannus.
Bydd y disgyblion yn cael cyfle i gylchdroi’r tri gweithgaredd yn ystod y wers a cheir cyfle i drafod rhwng pob cylchdro beth oedd yn hawdd/anodd a datblygu eu dealltwriaeth a strategaethau ysgrifennu brawddegau disgrifiadol ymhellach.
	· Pa ansoddeiriau sy’n disgrifio’r lleoliad/cymeriad/gwrthrych?

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	5 munud
	Diweddglo
	

	
	Fel diweddglo, byddwn yn ailymweld â’r frawddeg o ddechrau’r wers a’i wella eto gan obeithio bydd y disgyblion yn defnyddio beth ddysgwyd er mwyn ymestyn y brawddegau eto gan ychwanegu mwy o ansoddeiriau, synhwyrau a nodweddion iaith.
Yna, bydd cyfle iddynt i adlewyrchu ar y meini prawf ac yna ychwanegu ‘post its’ mewn lliw gwahanol i’r daflen i weld beth fyddai angen iddynt er mwyn llwydo pe bawn yn cael cyfle i wneud y dasg eto.
	

	
	
	· Pe bai chi’n gwneud y dasg yma eto, beth fyddech yn ychwanegu at y meini prawf llwyddiant?
· Edrychwch eto ar y frawddeg o ddechrau’r wers, pa ansoddeiriau sy’n dod i’r meddwl ar ôl gwneud y dasg yma?

	
	
	

	
	
	

	
	
	

	
	
	

	
	
	

	
	
	

	
	
	

























Atodiad 2 - esiampl grŵp gallu îs

[image: image1.jpeg]Atodiad 3 - esiampl grŵp gallu canolig
[image: image3.jpeg]Atodiad 4 - esiampl grŵp gallu uwch

[image: ]Atodiad 5 - esiampl o’r matiau geirfa gwahaniaethol

